પેટલાદ નગરપાલિકાની સામાન્ય સભામાં ગત સભાનું પ્રોસિડીંગ વંચાણમાં લેવાયા બાદ સરકાર દ્વારા આવેલા નિયમોના સર્ક્યુલર ઠરાવ, એપ્રિલ-૧૮થી જૂનના અને જુલાઇ-૧૮ થી સપ્ટેમ્બર-૧૮ સુધીના ત્રિમાસિક હિસાબો, એન.કે.હાઇસ્કૂલના હિસાબો, ભંગાર માલસામાન વેચાણ, હાઇકોર્ટ વકીલ રોકવા, ઘનકચરાન નિકાલ માટે સ્પ્રેરી સાથે કરાર, ભાડુઆતો-માલિકોના નામ ટ્રાન્સફર, ભૂગર્ભ ગટર યોજના વિભાગમાં ૧૦ એચ.પી.નો મડ પંપ ખરીદ કરવાનું કામ, સોફ્ટવેરના વાર્ષિક મેઇન્ટેનન્સની કામગીરી સોંપવાનું, FRP ટોઇલેટ બ્લોક મૂકવાનું કામ, ડો.આંબેડકર શોપિંગ સેન્ટર પાસે ૨૫૦ મીમી વ્યાસનો ૧૨૦ મીટર ઉંડો નવિન બોર બનાવવા, રોજમદારીની ફરજ બજાવતા કર્મચારીઓને ફિક્સ પગારમાં સમાવવા જેને ૧૨ વર્ષ જેટલી નોકરી થઇ હોય તેનો સમાવેશ કરવાનું કામ, ઝંડા બજાર પોલીસ ચોકી પાસે સરકારી ખુલ્લા પ્લોટમાં ફેરિયા-લારીઓ માટે શેડ બનાવવા સુવિધાઓ માટે સરકારમાં દરખાસ્ત કરવાનું કામ, ઉપરાંત વિવિધ શોપિંગ સેન્ટરોની ૧૧ માસના કરાર આધારિત દુકાનોના ભાડાની રકમમાં ઘટાડો કરવાનું કામ, નાના શેખવાડામાં પાણીની પાઇપલાઇન નાખવાનું કામ સહિત વિવિધ કામો મંજૂર કરાયાં હતાં. જોકે વિરોધ પક્ષે ૭ કામોમાં સુધારો આપ્યો હતો. જેમાં જે ૨૨ વિરુદ્ધ ૭ મતે ફગાવી દેવાયો હતો.